**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 39.0 versija – Pašvaldību klientu informācijas pārvaldības risinājums )” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. 2015.gada 17.novembra Ministru kabineta (turpmāk – MK) noteikumu Nr.653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4.punkts un 13.2.apakšpunkts.
2. Deklarācijas par Māra Kučinska vadītā MK iecerēto darbību 35.uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”; rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”; 4.darbības rezultāts “Izveidota oficiālā elektroniskā adrese, sasniedzot 1 miljonu uz e-adresi nosūtīto dokumentu apjomu. Izveidots atvērto datu portāls, sniedzot iespēju gan fiziskām, gan juridiskām personām izmantot publiskās pārvaldes atvērtos datus jaunu pakalpojumu radīšanai. Izstrādātas publisko pakalpojumu elektroniskās piegādes platformas, datu izplatīšanas platformas, kā arī valsts informācijas resursu, sistēmu un sadarbspējas reģistra informācijas sistēmas projektējumi, lai paaugstinātu valsts informācijas sistēmu sadarbspēju un uzlabotu publiskās pārvaldes iestāžu reģistru datu apmaiņu un pieejamību” un 5.darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
3. MK 2016.gada 10.februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts un 4.2.apakšpunkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 39.0 versijā Rīgas domes Informācijas un tehnoloģiju centra (turpmāk – RD ITC) projekta “**Pašvaldību klientu informācijas pārvaldības risinājums**” (turpmāk – projekts) apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis Projekta iekļaušanu IKT mērķarhitektūras kārtējā versijā. Projekts veicina darbības programmas „Izaugsme un nodarbinātība” specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk SAM) 2.2.1.1. pasākumam „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 13 darbības procesus, izstrādājot un ieviešot vienu centralizētu atvērtu informācijas sistēmu platformu un publicējot 11 atvērto datu kopas.**Projektam ir šādi mērķi:*** E-adreses izmantošanas un Valsts pārvaldes iekārtas likuma (turpmāk – VPIL) paredzēto pakalpojumu sniegšanas un pārvaldības prasību efektīva nodrošināšana pašvaldībās, kā arī pašvaldību risinājumu integrācija ar citām SAM ietvaros attīstāmajām sistēmām;
* Pašvaldību pakalpojumu sniegšanas un pārvaldības procesu pilnveide un informācijas tehnoloģiju (turpmāk – IT) risinājuma nodrošināšana;
* Pašvaldību e-pakalpojumu attīstība;
* Pašvaldību risinājumu iekšējās sadarbspējas uzlabošana.

**Projekta ietvaros tiks risinātas šādas ar esošo situāciju saistītas problēmas:**1. **Oficiālās elektroniskās adreses (turpmāk – e-adrese) ieviešana rada būtisku slogu pašvaldībām un to institūcijām**

Latvijas pašvaldībās izmantotie IT atbalsta risinājumi papīra un elektronisko dokumentu aprites atbalstam, kā arī sadarbības ar klientiem (t.sk. fiziskām un juridiskām personām) pārvaldībai, izmantojot valsts reģistrus un valsts informācijas sistēmas, ir sadrumstaloti. Procesu un IT rīku atšķirības apgrūtina vienoti un efektīvi ieviest oficiālo e-adresi darbībā.Rīgas domes Informācijas tehnoloģiju centrs 2017.gada sākumā īstenotās pašvaldību aptaujas (turpmāk – Aptauja) rezultāti (anketas aizpildīja 89 pašvaldības) parāda, ka pašvaldībās šobrīd tiek izmantotas 17 dažādas dokumentu vadības sistēmas (turpmāk – DVS). Vispopulārākā - “Namejs”, ko izmanto 30%, nākamie - “Doclogix” (16%), “EDUS” - 10 (11%), “Lietvaris” – 8 (9%) un citas, savukārt 12 pašvaldības (13%) šobrīd neizmanto DVS. Tas nozīmē, ka oficiālās e-adreses ieviešana pašvaldībās prasīs gan būtiskos finanšu resursus, gan vairāku informācijas sistēmu (turpmāk – IS) pielāgošanu integrācijai ar Valsts reģionālās attīstības aģentūras (turpmāk –VRAA) Drošās elektroniskas piegādes platformu (turpmāk – DEPP), gan procesu pārveidi, kas vēl vairāk sarežģīs pašvaldību IT risinājumu sadarbspēju un mērķtiecīgu attīstību, kavējot 2016.gada 16.jūnijā pieņemtā likuma “Oficiālās elektroniskās adreses likums” prasības (attiecībā pret pašvaldībām stāsies spēkā jau 2018.gada 1.martā) izpildi.1. **Lielākā daļa pašvaldību nav gatavas Valsts pārvaldes iekārtas likuma (VPIL) 13. nodaļas un 2017. gada 4. jūlija Ministru kabineta noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” prasību par valsts pārvaldes pakalpojumu sniegšanu un pārvaldību izpildei**

2016.gada 5.maijā stājās spēkā grozījumi VPIL, kas nosaka, ka pakalpojumu katalogā iekļauj aktuālu informāciju par visiem valsts pārvaldes sniegtajiem pakalpojumiem, t. sk. pašvaldību pakalpojumiem. grozījumi paredz MK noteiktu valsts pārvaldes pakalpojumu uzskaites, kvalitātes kontroles un sniegšanas kārtību.Līdz ar to VARAM projektā “Publiskās pārvaldes informācijas un komunikācijas tehnoloģiju arhitektūras pārvaldības sistēma” un VRAA projektā “Pakalpojumu sniegšanas un pārvaldības platforma” (turpmāk – PSPP) - līdz 2020.gadam tiks izveidota centralizētā Pakalpojumu sniegšanas un pārvaldības platforma. Lai nodrošinātu pašvaldību pakalpojumu uzskaiti un uzskaites datu nodošanu PSPP, jāveido IT rīku atbalsts, kas veiks gan pašvaldību pakalpojumu IS integrāciju ar PSPP, gan pakalpojumu uzskaiti un pārvaldību. Aptaujas rezultāti rāda, ka šobrīd 53 (jeb 60%) pašvaldībās DVS nodrošina pakalpojumu gadījumu uzskaiti.Projekta ietvaros plānots izveidot Pašvaldību klientu informācijas pārvaldības (turpmāk – PKIP) platformu kā pašvaldību pakalpojumu sniegšanas un pārvaldības risinājumu un vienoto integrācijas komponenti, kas dos iespēju veikt pašvaldību esošo IS integrāciju ar PSPP, lai izpildītu VPIL prasības.1. **Pašvaldībām nepietiekams pakalpojumu elektronizācijas līmenis un ir uzlabojama centralizēta sasaiste ar valsts IS un reģistriem**

Analizējot pētījuma “Latvijas e-indekss” rezultātus, secināts, ka Latvijas pašvaldībās krasi atšķiras IS nodrošinājums pamatdarbības (pakalpojumu sniegšana) un atbalsta (dokumentu vadība, finanšu vadība u.c.) procesos. Lielajās pilsētās situācija ir labāka, taču katra pašvaldība savu IS attīstības un integrācijas ar valsts IS jautājumus risina individuāli. Vēsturiski izveidoti vairāki unikāli risinājumi, kuri nav sadarbspējīgi ar citām IS.RD ITC veiktā Aptauja rāda, ka pašvaldībām ir akūta vajadzība pēc pakalpojumu sniegšanas risinājuma (tikai 5 no 89 pašvaldībām nenorādīja nevienu pakalpojumu no anketā piedāvātajiem kā tādu, kura elektronizācijā tās būtu ieinteresētas).Papildus noteikta nepieciešamība izveidot ar ārējām IS sadarbspējīgu integrācijas risinājumu, kas efektīvā veidā atbalstīs pašvaldību IS datu apmaiņu ar valsts reģistriem un valsts centralizētajiem koplietošanas risinājumiem (79 no 89 pašvaldībām minēja, ka tām ir interese par centralizēti nodrošinātu sasaisti ar valsts IS un reģistriem).1. **Eiropas reģionālās attīstības fonda (turpmāk – ERAF) IKT projektos plānotie valsts sistēmu pilnveidojumi prasa ievērojamas izmaiņas pašvaldību sistēmās, kurus nav iespējams pilnībā nosegt projektu ietvaros**

Valsts reģistros un citās nozīmīgās valsts IS ir plānotas izmaiņas, kas tiks veiktas ERAF IKT 1.kārtas projektu ietvaros. Vairums šo izmaiņu prasa veikt saistītas izmaiņas pašvaldību IS.Sākotnēji plānotā pieeja, ka visas šāda veida izmaiņas pašvaldību sistēmās tiks veiktas attiecīgo valsts IS attīstības projektu ietvaros, praksē tomēr nav īstenojama, jo prasa nesamērīgu papildus koordinācijas darbu daudzos projektos. Tādēļ nepieciešams papildus finansējums pašvaldību pašu pārvaldītā projektā, attīstot risinājumus pašvaldību vajadzībām.Projekta ietvaros tiks izstrādāta un ieviesta Vienotā pašvaldību integrācijas komponente, kura nodrošinās universālās saskarnes pašvaldību IS integrācijai ar valsts centralizētajiem koplietošanas risinājumiem un valsts reģistriem, lai nodrošinātu pašvaldības ar datiem attīstības, sociālās un fiskālās politikas, izglītības, kultūras, transporta plānošanas u.c. jomās.**Projekta ietvaros tā mērķu sasniegšanai plānota šādu darbību īstenošana:*** Pašvaldību IS references arhitektūras un integrācijas standartu izstrāde;
* PKIP platformas izstrāde un ieviešana, t.sk. PKIP platformas izstrāde, PKIP platformas ieviešana Rīgas domē, PKIP platformas ieviešana partneru pašvaldībās;
* Vienotā pašvaldību IS integrācijas risinājuma izstrāde un ieviešana, t.sk. Integrācijas risinājuma izstrāde, PKIP platformas integrācija ar DEPP, PSPP, citu pašvaldību IS integrācijas;
* Pašvaldību e-pakalpojumu attīstīšana, t.sk., pašvaldību e-pakalpojumu pilnveide un izmitināšana www.latvija.lv, pašvaldību e-pakalpojumu ieviešana partneru pašvaldībās;
* Projekta vadība un publicitāte, t.sk. Projekta vadība un Projekta obligātās publicitātes nodrošināšana.
 |
|  3. | Projekta izstrādē iesaistītās institūcijas | VRAA, Aglonas novada pašvaldība; Alojas novada pašvaldība; Alsungas novada pašvaldība; Alūksnes novada pašvaldība; Apes novada dome; Bauskas novada pašvaldība; Brocēnu novada pašvaldība; Carnikavas novada pašvaldība; Cēsu novada pašvaldība; Dagdas novada pašvaldība; Daugavpils pilsētas dome; Daugavpils novada dome; Dobeles novada pašvaldība; Durbes novada pašvaldība; Grobiņas novada pašvaldība; Gulbenes novada pašvaldība; Ikšķiles novada pašvaldība; Inčukalna novada pašvaldība; Jaunpiebalgas novada pašvaldība; Jaunpils novada pašvaldība; Jēkabpils pilsētas dome; Jelgavas pilsētas dome; Jelgavas novada pašvaldība Jūrmalas pilsētas dome; Kocēnu novada dome; Kuldīgas novada pašvaldība; Lielvārdes novada pašvaldība; Liepājas pilsētas dome; Limbažu novada pašvaldība; Līvānu novada pašvaldība; Madonas novada pašvaldība; Mārupes novada pašvaldība; Naukšēnu novada pašvaldība; Ogres novada pašvaldība; Olaines novada pašvaldība; Ozolnieku novada pašvaldība; Pāvilostas novada pašvaldība; Pļaviņu novada pašvaldība; Preiļu novada pašvaldība; Priekules novada pašvaldība; Raunas novada pašvaldība; Rēzeknes novada pašvaldība; Ropažu novada pašvaldība; Rūjienas novada pašvaldība; Rundāles novada pašvaldība; Saldus novada pašvaldība; Siguldas novada pašvaldība; Skrundas novada pašvaldība; Smiltenes novada pašvaldība; Stopiņu novada pašvaldība; Strenču novada pašvaldība; Talsu novada pašvaldība; Tukuma novada dome; Vaiņodes novada pašvaldība; Valkas novada pašvaldība; Valmieras pilsētas dome; Vecpiebalgas novada pašvaldība; Ventspils pilsētas dome; Ventspils novada pašvaldība; Viesītes novada pašvaldība. |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas pašvaldības, Pašvaldību iestādes, Pašvaldību un pašvaldību iestāžu darbinieki, Latvijas pašvaldību iedzīvotāji, Latvijas pašvaldību komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekta ietvaros izveidoto risinājumu, vienots pašvaldību IS integrācijas risinājums un pašvaldību klientu informācijas pārvaldības platforma, rezultātā tiks uzlabota pašvaldību procesu izpilde, samazināts administratīvais slogs, uzlabota elektroniska informācijas aprite un e-pakalpojumi.  |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | **Turpmākie gadi (*euro*)** |
| **2019.g.** | **2020.g.** | **2021.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2018.) gadu** | **izmaiņas, salīdzinot ar kārtējo (2018.) gadu** | **izmaiņas, salīdzinot ar kārtējo (2018.) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | **902 583** | **1 566 572** | **1 332 014** | **23 831** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 902 583 | 1 566 572 | 1 332 014 | 23 831 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | **1 061 862** | **1 843 026** | **1 567 076** | **378 036** |
| 2.1. valsts pamatbudžets | 0 | 1 061 862 | 1 843 026 | 1 567 076 | 100 095 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 277 941 |
| 3. Finansiālā ietekme: | 0 | **-159 279** | **-276 454** | **-235 061** | **-354 205** |
| 3.1. valsts pamatbudžets | 0 | -159 279 | -276 454 | -235 061 | -72 059 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | -277 941 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | 0 | 0 | 0 | 0 | 0 |
| 5. Precizētā finansiālā ietekme: |  | **-159 279** | **-276 454** | **-235 061** | **-354 205** |
| 5.1. valsts pamatbudžets | -159 279 | -276 454 | -235 061 | -72 059 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | -277 941 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekta kopējās attiecināmās izmaksas ir 4 500 000 *euro*. No projekta kopējām plānotajām attiecināmajām izmaksām 85% veido ERAF finansējums, kas ir 3 825 000 *euro* un valsts budžeta dotācija 135 000 *euro* apmērā (3%), pašvaldības līdzfinansējums 540 000 *euro* apmērā (12%). Projekta kopējais finansējums tiks sadalīts uz 36 mēnešiem, no tiem 2018. gadā – 1 061 862 *euro*, 2019.gadā - 1 843 026 *euro*, 2020.gadā - 1 567 076 *euro* un 2021.gadā – 28 036 *euro*.Lai nodrošinātu ilgtspējību projekta ietvaros izstrādātiem un ieviestiem IKT risinājumiem, pēc projekta termiņa beigām ir plānojamas IKT risinājumu uzturēšanas izmaksas.Pēc projekta pabeigšanas ir plānots, ka kopējās projekta ietvaros izstrādātās funkcionalitātes PKIP  uzturēšanas izmaksas sastādīs 350 000 *euro* gadā. PKIP uzturēšanas izmaksu nodrošināšana plānota sākot ar 2021. gadu:1. Valsts izveidoto risinājumu tehnisko problēmu, pielāgošanu, kļūdu novēršanas un profilaktiskās uzturēšanas pakalpojumi 72 059 *euro* apmērā.
2. Pašvaldībām izveidoto risinājumu, vienots pašvaldību IS integrācijas risinājums un pašvaldību klientu informācijas pārvaldības platforma, tehnisko problēmu, pielāgošanu, kļūdu novēršanas un profilaktiskās uzturēšanas pakalpojumi 219 573 *euro* apmērā.
3. Izveidoto risinājumu, vienots pašvaldību IS integrācijas risinājums un pašvaldību klientu informācijas pārvaldības platforma, personāla uzturēšana 58 368 *euro* apmērā.

Projekta ietekme uz Latvijas pašvaldību sadarbspēju ar valsts IS un pašvaldību pakalpojumu sniegšanas procesu modernizēšanu, rada ievērojamus ieguvumus gan valstij kopumā, gan individuālajām pašvaldībām. Sīkāka informācija par projekta “Pašvaldību klientu informācijas pārvaldības risinājums” aktivitāšu procentuālo sadalījumu starp valsts un pašvaldību iestādēm uzturēšanas izmaksu aprēķināšanai pēc projekta realizācijas pieejama 1.pielikumā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VRAA, Aglonas novada pašvaldība; Alojas novada pašvaldība; Alsungas novada pašvaldība; Alūksnes novada pašvaldība; Apes novada dome; Bauskas novada pašvaldība; Brocēnu novada pašvaldība; Carnikavas novada pašvaldība; Cēsu novada pašvaldība; Dagdas novada pašvaldība; Daugavpils pilsētas dome; Daugavpils novada dome; Dobeles novada pašvaldība; Durbes novada pašvaldība; Grobiņas novada pašvaldība; Gulbenes novada pašvaldība; Ikšķiles novada pašvaldība; Inčukalna novada pašvaldība; Jaunpiebalgas novada pašvaldība; Jaunpils novada pašvaldība; Jēkabpils pilsētas dome; Jelgavas pilsētas dome; Jelgavas novada pašvaldība Jūrmalas pilsētas dome; Kocēnu novada dome; Kuldīgas novada pašvaldība; Lielvārdes novada pašvaldība; Liepājas pilsētas dome; Limbažu novada pašvaldība; Līvānu novada pašvaldība; Madonas novada pašvaldība; Mārupes novada pašvaldība; Naukšēnu novada pašvaldība; Ogres novada pašvaldība; Olaines novada pašvaldība; Ozolnieku novada pašvaldība; Pāvilostas novada pašvaldība; Pļaviņu novada pašvaldība; Preiļu novada pašvaldība; Priekules novada pašvaldība; Raunas novada pašvaldība; Rēzeknes novada pašvaldība; Ropažu novada pašvaldība; Rūjienas novada pašvaldība; Rundāles novada pašvaldība; Saldus novada pašvaldība; Siguldas novada pašvaldība; Skrundas novada pašvaldība; Smiltenes novada pašvaldība; Stopiņu novada pašvaldība; Strenču novada pašvaldība; Talsu novada pašvaldība; Tukuma novada dome; Vaiņodes novada pašvaldība; Valkas novada pašvaldība; Valmieras pilsētas dome; Vecpiebalgas novada pašvaldība; Ventspils pilsētas dome; Ventspils novada pašvaldība; Viesītes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Vides aizsardzības un reģionālās attīstības

ministrs Kaspars Gerhards

Vīza:

valsts sekretārs R.Muciņš

30.01.2018

2361

Kalniņa, 67026576

lelda.kalnina@varam.gov.lv

Andersons, 67037175

Ainars.Andersons@riga.lv